CELEX: C2004/284/17
Language: fi
Date: 2004-11-20 00:00:00
Title: Asia C-367/04 P: Deutsche Post AG:n ja DHL Express (Italy) S.r.l:n (aiemmalta toiminimeltään DHL International S.r.l.) 24.8.2004 tekemä (telekopio 20.8.04) valitus Euroopan yhteisöjen ensimmäisen oikeusasteen tuomioistuimen (laajennettu toinen jaosto) asiassa T-358/02, Deutsche Post AG ja DHL Express (Italy) S.r.l. vastaan Euroopan yhteisöjen komissio, jota tukivat väliintulijoina Italian tasavalta ja Poste Italiane SpA, 27.5.2004 antamasta tuomiosta

20.11.2004   
            
            
               FI
            
            
               Euroopan unionin virallinen lehti
            
            
               C 284/8
            
         Deutsche Post AG:n ja DHL Express (Italy) S.r.l:n (aiemmalta toiminimeltään DHL International S.r.l.) 24.8.2004 tekemä (telekopio 20.8.04) valitus Euroopan yhteisöjen ensimmäisen oikeusasteen tuomioistuimen (laajennettu toinen jaosto) asiassa T-358/02 (1), Deutsche Post AG ja DHL Express (Italy) S.r.l. vastaan Euroopan yhteisöjen komissio, jota tukivat väliintulijoina Italian tasavalta ja Poste Italiane SpA, 27.5.2004 antamasta tuomiosta
   (Asia C-367/04 P)
   (2004/C 284/17)
   Deutsche Post AG ja DHL Express (Italy) S.r.l. (aiemmalta toiminimeltään DHL International S.r.l.) ovat valittaneet 24.8.2004 (telekopio 20.8.04) Euroopan yhteisöjen ensimmäisen oikeusasteen tuomioistuimen (laajennettu toinen jaosto) asiassa T-358/02, Deutsche Post AG ja DHL Express (Italy) S.r.l. vastaan Euroopan yhteisöjen komissio, jota tukivat väliintulijoina Italian tasavalta ja Poste Italiane SpA, 27.5.2004 antamasta tuomiosta. Valittajien edustajina ovat Rechtsanwalt Jochim Sedemund ja Rechtsanwalt Thomas Lübbig asianajotoimistosta Freshfields, Bruckhaus & Deringer, Potsdamer Platz 1, D-10785 Berliini.
   Valittajat vaativat, että yhteisöjen tuomioistuin
   
               1)
            
            
               kumoaa ensimmäisen oikeusasteen tuomioistuimen asiassa T-358/02 27.5.2004 antaman tuomion sekä toteaa, että Deutsche Post AG:n ja DHL Express (Italy) S.r.l:n 3.12.2002 nostama kanne voidaan ottaa tutkittavaksi, ja
            
         
               2)
            
            
               velvoittaa vastaajan ja sitä tukeneet väliintulijat korvaamaan oikeudenkäyntikulut asiassa.
            
         Oikeudelliset perusteet ja pääasialliset perustelut
   Valituksen kohteena on ensimmäisen oikeusasteen tuomioistuimen asiassa T-358/02 27.5.2004 antama tuomio (DPAG ym. v. komissio). Tässä tuomiossa ensimmäisen oikeusasteen tuomioistuin jätti tutkimatta Deutsche Post AG:n ja DHL Express (Italy) S.r.l:n 3.12.2002 nostaman kanteen. Oikeuden käsityksen mukaan kantajat eivät kyenneet osoittamaan kanteen nostamisoikeuden edellytyksiä. Kantajat esittävät valituksessa, että komission päätös koskee heitä välittömästi ja henkilökohtaisesti sekä että niillä tämän vuoksi on oikeus nostaa kanne EY 230 artiklan 4 kohdan nojalla. Koska kantajilla muutoinkin on myös vaadittava oikeussuojan tarve, on edellä mainittu ensimmäisen oikeusasteen tuomioistuimen tuomio kumottava ja Deutsche Post AG:n ja DHL Express (Italy) S.r.l:n 3.12.2002 nostama kanne tutkittava.
   
      (1)  EYVL C 228, 11.9.2004.